ประกาศกระทรวงเกษตรและสหกรณ์ประกาศกระทรวงเกษตรและสหกรณ์เรื่อง กำหนดสถานกักพืชตามพระราชบัญญัติกักพืช พ.ศ. ๒๕๐๗[๑] อาศัยอำนาจตามความในมาตรา๗ มาตรา ๒๗ แห่งพระราชบัญญัติกักพืช พ.ศ. ๒๕๐๗ซึ่งแก้ไขเพิ่มเติมโดยพระราชบัญญัติกักพืช (ฉบับที่ ๒) พ.ศ. ๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงเกษตรและสหกรณ์โดยคำแนะนำของคณะกรรมการกักพืชออกประกาศกระทรวงกำหนดให้สถานที่ดังต่อไปนี้เป็นสถานกักพืช สิ่งต้องห้าม สิ่งกำกัด และเชื้อพันธุ์พืชเพื่อสังเกตตรวจสอบและวิจัย ดังนี้ข้อ๑ สถานกักพืชกรุงเทพบริเวณเกษตรกลางบางเขน เขตจตุจักร กรุงเทพฯ ๒ แห่ง ดังนี้สถานกักพืชกรุงเทพ แห่งที่ ๑ในบริเวณกองควบคุมพืชและวัสดุการเกษตร มีเนื้อที่ประมาณ หนึ่งไร่ หกสิบตารางวา (๑-๐-๖๐ ไร่) และมีอาณาเขต ดังนี้(๑) ทิศเหนือติดซอยถนนหลวงสุวรรณวาจกกสิกิจ(๒) ทิศใต้ติดกับอาณาเขตตึกที่ทำการสำนักคุ้มครองพันธุ์พืช(๓) ทิศตะวันออกติดอาณาเขตตึกที่ทำการสำนักงานเศรษฐกิจการเกษตร(๔) ทิศตะวันตกติดกับคูข้างถนนหลวงสุวรรณวาจกกสิกิจสถานกักพืชกรุงเทพ แห่งที่ ๒ ในบริเวณแปลงนาทดลองมีเนื้อที่ประมาณ หกไร่ (๖-๐-๐ ไร่) และมีอาณาเขต ดังนี้(๑) ทิศเหนือติดถนนเลียบคลองบางเขน(๒) ทิศใต้ติดแปลงนาทดลอง(๓) ทิศตะวันออกติดแปลงนาทดลอง(๔) ทิศตะวันตกติดแปลงนาทดลองข้อ ๒สถานกักพืชเชียงใหม่ ในบริเวณไร่นาสาธิตแม่เหียะ อำเภอหางดงจังหวัดเชียงใหม่ มีเนื้อที่ประมาณ ห้าไร่ ยี่สิบตารางวา (๕-๐-๒๐ ไร่) และมีอาณาเขต ดังนี้(๑) ทิศเหนือติดศูนย์วิจัยเกษตรหลวงเชียงใหม่(๒) ทิศใต้ติดสวนพฤกษศาสตร์และวรรณคดีกรมป่าไม้(๓) ทิศตะวันออกติดศูนย์วิจัยเกษตรหลวงเชียงใหม่(๔) ทิศตะวันตกติดสวนพฤกษศาสตร์และวรรณคดีกรมป่าไม้ข้อ ๓สถานกักพืชเชียงราย ในบริเวณศูนย์ราชการรอง ตำบลริมกก อำเภอเมืองจังหวัดเชียงราย มีเนื้อที่ประมาณ สี่ไร่ ยี่สิบตารางวา (๔-๐-๒๐ ไร่) และมีอาณาเขต ดังนี้(๑) ทิศเหนือติดถนนฝั่งหมิ่น- บ้านฟาร์ม(๒) ทิศใต้ติดที่ดินศูนย์ราชการรองจังหวัดเชียงราย(๓) ทิศตะวันออกติดที่ดินศูนย์ราชการรองจังหวัดเชียงราย(๔) ทิศตะวันตกติดถนนเลี่ยงเมืองข้อ ๔สถานกักพืชหนองคาย บริเวณตำบลหนองกอมเกาะ อำเภอเมือง จังหวัดหนองคายมีเนื้อที่ประมาณ สิบไร่ ยี่สิบสองตารางวา (๑๐-๐-๒๒ ไร่) และมีอาณาเขต ดังนี้(๑) ทิศเหนือติดที่ดินประชาชน(๒) ทิศใต้ติดด่านป่าไม้ระหว่างประเทศ(๓) ทิศตะวันออกติดถนนเชื่อมสะพานมิตรภาพไทย- ลาว(๔) ทิศตะวันตกติดด่านกักสัตว์ระหว่างประเทศข้อ ๕สถานกักพืชอุบลราชธานี ในบริเวณส่วนราชการชายแดน อำเภอช่องเม็กจังหวัดอุบลราชธานี มีเนื้อที่ประมาณ หกไร่ สองงาน สิบตารางวา (๖-๒-๑๐ ไร่) และมีอาณาเขต ดังนี้(๑) ทิศเหนือติดด่านกักสัตว์ระหว่างประเทศ(๒) ทิศใต้ติดที่สาธารณะ(๓) ทิศตะวันออกติดทางหลวงแผ่นดินหมายเลข ๒๑๗(๔) ทิศตะวันตกติดที่สาธารณะข้อ ๖สถานกักพืชสงขลา ในบริเวณที่ราชพัสดุ สนามบินหาดใหญ่ อำเภอหาดใหญ่จังหวัดสงขลา มีเนื้อที่ประมาณ สี่ไร่ (๔-๐-๐ ไร่) และมีอาณาเขต ดังนี้(๑) ทิศเหนือติดที่ดินประชาชน(๒) ทิศใต้ติดที่ถนนเลียบสนามบินของท่าอากาศยานหาดใหญ่(๓) ทิศตะวันออกติดที่ดินกรมควบคุมโรคติดต่อ(๔) ทิศตะวันตกติดด่านกักสัตว์ระหว่างประเทศข้อ ๗สถานกักพืชภูเก็ต ในบริเวณที่ราชพัสดุ สนามบินภูเก็ต อำเภอถลางจังหวัดภูเก็ต มีเนื้อที่ประมาณ สองไร่ สามงาน หกสิบเก้าตารางวา (๒-๓-๖๙ ไร่) และมีอาณาเขต ดังนี้(๑) ทิศเหนือติดที่ราชพัสดุภก. ๑๓๔(๒) ทิศใต้ติดที่ราชพัสดุ(๓) ทิศตะวันออกติดที่ราชพัสดุ(๔) ทิศตะวันตกติดทางหลวงแผ่นดินหมายเลข ๔๐๓๑ประกาศ ณ วันที่ ๒๔กันยายน พ.ศ. ๒๕๔๖สรอรรถ กลิ่นประทุมรัฐมนตรีว่าการกระทรวงเกษตรและสหกรณ์บรรณพต/พิมพ์๙มกราคม ๒๕๔๗สุมลรัตน์/พัชรินทร์/ตรวจ๑๖มกราคม ๒๕๔๗สุกัญญา/ผู้จัดทำ๒๓ ธันวาคม ๒๕๔๘พิมลกร/ปรับปรุง๓๐ กันยายน ๒๕๕๖พลัฐวัษ/ตรวจ๓๐ กันยายน ๒๕๕๖[๑] ราชกิจจานุเบกษาเล่ม ๑๒๐/ตอนพิเศษ ๑๑๘ ง/หน้า ๓/๑๐ ตุลาคม ๒๕๔๖